Suntrap Apartment - Resensies
Eugene A - Oct 2019
Baie goeie ligging en voldoen aan basiese behoeftes.
Hierdie woonstel is op die strand met ongelooflike uitsigte, dit maak jou vergeet dat die yskas baie klein is, slegs af en toe gediens word en die plek as geheel baie aandag nodig het. Vat 'n ekstra yskas en eie skoonmaakgoed. Na dag 4 van ons verblyf kon jy die deur die vensters sien nie.
Marais D - Sep 2019
Uitsig was amazing en eenheid is lekker groot.
Woonstel eenheid benodig onderhoud in die een badkamer se kraan. Voor deur is geswel en sukkel om heeltemal oop te maak. Voorste veiligheidshek benodig 'n bietjie olie. Was nie ingelig voor die tyd om die sleutel by die Ballito Akkommodasie kantore te gaan haal nie.
Kallie C - Jul 2019
Suntrap is n ruim en gemaklike woonstel wat ongelukkig sy ouderdom begin wys. Met ons verblyf het die mini-kluis nie gewerk nie en ons voel ook dat die yskas-vrieskas lagwekkend klein is vir 'n woonstel wat vir 6 mense voorsiening maak.
Lindie Z - Jun 2019
Goeie uitsig en ligging. Baie mooi woonstel, netjies en skoon. Ruim woonstel. Ballito is my gunsteling-vakansieplekkie.
Leilani V - Apr 2019
Dit was die lekkerste seevakansie wat ek in 'n baie lang tyd gehad het. Dit was maklik om die sleutels te kry en by die woonstel uit te kom. Van die dakwaaiers werk egter nie maar die woonstelopsigter het dieselfde dag nog vir ons 'n groot waaier gebring. Ons gaan definitief weer daar bly! Let wel, die camping cot is 'n large camping cot. Ons het standaardgrootte-beddegoed gevat wat nie gepas het nie.
Ellanie F - Mar 2019
Sou baie aangenaam gewees het, as dit nie was vir al die instandhoudings probleme nie.
Suntrap Apartment is ‘n ruim, smaakvol gemeubileerde woonstel. Die uitsig is lieflik en dit is in ‘n goeie area geleë. Ons was vroeg daar en hulle het ons toegelaat om vroeër in te boek. Ons het wel ‘n paar probleme ondervind wat ons verblyf minder aangenaam gemaak het. Die yskas het die hele tyd gelek en daar was water op die vloer, die skottelgoedwasmasjien het ook gelek en toe my dogter een nag gaan water haal in die kombuis het sy gegly en geval. Ek het die probleem aangemeld by die skoonmaker, maar sy het dit eers twee dae later gerapporteer. ...
Suntrap Apartment is ‘n ruim, smaakvol gemeubileerde woonstel. Die uitsig is lieflik en dit is in ‘n goeie area geleë. Ons was vroeg daar en hulle het ons toegelaat om vroeër in te boek. Ons het wel ‘n paar probleme ondervind wat ons verblyf minder aangenaam gemaak het. Die yskas het die hele tyd gelek en daar was water op die vloer, die skottelgoedwasmasjien het ook gelek en toe my dogter een nag gaan water haal in die kombuis het sy gegly en geval. Ek het die probleem aangemeld by die skoonmaker, maar sy het dit eers twee dae later gerapporteer. Op die webtuiste word gesê dat die eenheid daagliks skoongemaak word, maar dit was nie die geval nie. Die skoonmaker was die Dinsdag, Donderdag en Vrydag daar. Vrydag het sy gesê sy kom net die ruite was en niks anders nie. Nadat ek gekla het, het sy ook die Saterdag ingekom. Na my mening is sy nie goed opgelei vir haar werk nie. Ek sal ook voorstel dat die eienaars kyk daarna om spieëls, of spieëltafels in die slaapkamers te sit, daar is net spieëls in die badkamers. Die eenheid is baie ruim en gerieflik en hulle het ook die meeste DStv kanale. Daar was ook ‘n dag wat die watertoevoer na die eenheid afgesny was en ons het geen kennisgewing daaroor gekry nie, so ons kon nie voorberei daarvoor nie. Die dakwaaier in die hoofslaapkamer werk nie, so ook die losstaande waaier. Suntrap het ook nie vooraf met ons gereël oor waar om die sleutels te kry nie, so ons moes rond bel om uit te vind waar ons dit moet kry. As alles in werkende toestand is en daar beter met die huurders gekommunikeer word, sal dit ‘n baie lekker plek wees om vakansie te hou.
Sonette B - Feb 2019
Baie rustig en ontspannend met die see in jou ore en die dolfyne wat ons elke oggend in die branders kon sien speel.
Suntrap Apartments bied jou die ideale see-vakansie. Jy hoor (en voel) die see. Elke oggend swem die dolfyne sommer hier naby in die branders voor ons verby. Die woonstel is mooi skoon gehou en die geriewe is alles daar - wasmasjien, tuimeldroër en skottelgoedwasser indien jy dit wil gebruik. Ons het net 'n probleem gehad met die DStv wat nie wou werk nie. Ek het dit aangemeld en die persoon het dit aangegee, maar dit het steeds nie gewerk nie. Ons het ook baie gesukkel met die yskas wat nie wou koud word nie. Ideale woonstel as jy die see in die ...
Suntrap Apartments bied jou die ideale see-vakansie. Jy hoor (en voel) die see. Elke oggend swem die dolfyne sommer hier naby in die branders voor ons verby. Die woonstel is mooi skoon gehou en die geriewe is alles daar - wasmasjien, tuimeldroër en skottelgoedwasser indien jy dit wil gebruik. Ons het net 'n probleem gehad met die DStv wat nie wou werk nie. Ek het dit aangemeld en die persoon het dit aangegee, maar dit het steeds nie gewerk nie. Ons het ook baie gesukkel met die yskas wat nie wou koud word nie. Ideale woonstel as jy die see in die aand wil hoor en 'n heerlike groot stoep waarop ons lekker kon ontspan. Net jammer dit is so klein braaier - die woonstel is vir 6 mense, maar ons kon nie soveel mense se vleis op die braaier gelyk braai nie.
Gerhard T - Dec 2018
Pragtig, ruim en baie stylvol. Verlief op die uitsig.
Lieflike woonstel. Pragtige uitsig. Die geluid van die see is baie helder terwyl jy in die woonstel is. Dis heerlik. Baie sentraal geleë.
Marcelle C - Dec 2018
Beste waarde vir geld. Baie spasie en ruim. Fantastiese vakansie-gevoel en atmosfeer.
Lolita G - Nov 2018
Excellent location. Spectacular view of ocean from balcony, lounge and main bedroom.
We enjoyed our stay very much. The apartment was spacious and very comfortable. However, renovations were taking place around us in the complex so angle grinding noise, etc which was annoying. Other than that, we would recommend Suntrap Apartment.
Mariske F - Aug 2018
Lekker groot woonstel met 'n fantastiese uitsig.
Wat jy sien is wat jy kry. Wonderlike woonstel met meer as wat jy nodig het. Groot kamers, skoon linne, volledige DStv en fantastiese uitsig. Ons het lekker gekuier en was spyt om te vertrek.
Corlia B - Jul 2018
Skoon en netjies, pragtig gemeubileerd en alles wat mens nodig het. Let wel dat daar nie 'n ontvangs by die woonstelblok is nie, die vriendelike eienaar stuur die besonderhede oor waar om die sleutel af te haal.
Cobus S - Apr 2018
Absoluut wonderlike uitsig en ligging! Die eenheid is groot en dit voel soos 'n huis by die see!
Alex N - Apr 2018
Ons was aangenaam verras! Dit was goedkoop, luuks en ruim. By die strand. Bietjie trappe om by boonste vloer te kom, maar die uitsig is die moeite werd. Niks kort gekom nie. Die DStv was af op tweede aand, maar die kontak persoon het dit binne 'n halfuur uitgesorteer. Baie lekker gebly. Dankie!
Gaste wat na Suntrap Apartment gekyk het, het ook belangstelling getoon in die volgende lekke plekke:
Vanaf R1 657 per nag (plek&nbspvir 6)
Embertonweg 4, Suntrap 12, Ballito, 4399, KwaZulu-Natal